**MEGÁLLAPODÁS**

A jelen Megállapodás (a továbbiakban: „**Megállapodás**”) alulírott helyen és időben jött létre

**EGYRÉSZRŐL**

a Magyar Állam képviseletében eljáró **Magyar Nemzeti Vagyonkezelő Zártkörűen működő Részvénytársaság** (székhely: 1133 Budapest, Pozsonyi út 56.; képviseletében eljár: Rózsa Zsolt János vezérigazgató), (a továbbiakban: ***MNV Zrt****.),*

**MÁSRÉSZRŐL**

**Alsóörs Község Önkormányzata** (székhely: 8226 Alsóörs, Endrődi Sándor u. 49., képviseli: **Hebling Zsolt polgármester**)

**Badacsonytomaj Város Önkormányzata** (székhely: 8258 Badacsonytomaj, Fő u. 14., képviseli: **Krisztin N. László polgármester**)

**Balatonakali Község Önkormányzata** (székhely: 8243 Balatonakali Kossuth L. u. 45., képviseli: Koncz Imre polgármester)

**Balatonalmádi Város Önkormányzata** (székhely: 8220 Balatonalmádi, Széchenyi sétány 1., képviseli: Keszey János polgármester)

**Balatonboglár Város Önkormányzata** (székhely: 8630 Balatonboglár, Erzsébet u. 11., képviseli: Mészáros Miklós polgármester)

**Balatonföldvár Város Önkormányzata** (székhely: 8623 Balatonföldvár, Petőfi u. 1., képviseli: Holovits Huba polgármester)

**Balatonfüred Város Önkormányzata** (székhely: 8230 Balatonfüred, Szent István tér 1., képviseli: dr. Bóka István polgármester)

**Balatongyörök Község Önkormányzata** (székhely: 8313 Balatongyörök, Kossuth Lajos utca 29., képviseli: Bíró Róbert polgármester

**Balatonkenese Város Önkormányzata** (székhely: 8174 Balatonkenese Béri B. Á. tér 1., képviseli: Tömör István polgármester)

**Balatonlelle Város Önkormányzata** (székhely: 8638 Balatonlelle, Petőfi u. 2., képviseli: Kenéz István polgármester)

**Balatonmáriafürdő Község Önkormányzata** (székhely: 8647 Balatonmáriafürdő, Gróf Széchenyi Imre tér 9., képviseli: Galácz György Vince polgármester)

**Balatonszemes Község Önkormányzata** (székhely: 8636 Balatonszemes, Bajcsy-Zs. u. 23., képviseli: Takács József polgármester)

**Balatonudvari Község Önkormányzata** (székhely: 8242 Balatonudvari, Ady Endre u. 16., képviseli: Szabó László polgármester)

**Csopak Község Önkormányzata** (székhely: 8229 Csopak, Petőfi Sándor u. 2., képviseli: Ambrus Tibor polgármester)

**Fonyód Város Önkormányzata** (székhely: 8640 Fonyód, Fő u 19., képviseli: Hidvégi József polgármester)

**Keszthely Város Önkormányzata** (székhely: 8360 Keszthely, Fő tér 1., képviseli: Ruzsics Ferenc)

**Révfülöp Nagyközség Önkormányzata** (székhely: 8253 Révfülöp, Villa Filip tér 8., képviseli: Miklós Tamás polgármester)

**Siófok Város Önkormányzata** (székhely: 8600 Siófok, Fő tér 1., képviseli: Csorba Ottó, a Pénzügyi és Tulajdonosi Bizottság elnöke)

**Szántód Község Önkormányzata** (székhely: 8622 Szántód, Iskola u. 9., képviseli: Vizvári Attila polgármester)

**Szigliget Község Önkormányzata** (székhely: 8264 Szigliget, Kossuth u. 54. képviseli: Balassa Balázs polgármester)

**Tihany Község Önkormányzata** (székhely: 8237 Tihany, Kossuth Lajos u.12., képviseli: Tósoki Imre polgármester)

(a továbbiakban együttesen: ***Önkormányzatok****),*

(a továbbiakban az MNV Zrt. és az Önkormányzatok együttesen: ***Felek,*** külön-külön: ***Fél*)**között

**ELŐZMÉNYEK**

**TEKINTETTEL ARRA, HOGY** Felek - a 2064/2008. (V.29.) Korm. határozat alapján - 2008. október 27. napján a Balatoni Hajózási Zártkörűen működő Részvénytársaságban (a továbbiakban: „**Társaság**” vagy „**Balatoni Hajózási Zrt**.”) lévő 48,99 % szavazati arányt megtestesítő állami részvénycsomag ingyenes önkormányzati tulajdonba adása tárgyában SZT-29586 szám alatt Ingyenes Részvény Átruházási Megállapodást kötöttek (a továbbiakban: „**Részvény Átruházási Megállapodás”**)*,* melynek 5.3. pontjában az Önkormányzatok - a Korm. határozatban foglaltakkal megegyezően - egyetemleges kötelezettséget vállaltak arra, hogy a Részvény Átruházási Megállapodás megkötésétől számított 4 éven belül - azaz 2012. október 27-ig - a Társaság részére 1.424.000.000,- Ft tőkejuttatást biztosítanak;

**TEKINTETTEL ARRA, HOGY** Magyarország Kormánya - az Önkormányzatok kezdeményezése alapján - az 1213/2012. (VI.26.) Korm. határozatában döntött a Részvény Átruházási Megállapodás módosításáról. A fenti Kormányhatározat, az MNV Zrt. Részvényesi Jogok Gyakorlójának 21/2012. (VII.11.) sz. határozata, valamint az MNV Zrt. Igazgatóságának 491/2012. (IX.24.) IG sz. határozata alapján a Részvény Átruházási Megállapodásban előírt, a Balatoni Hajózási Zrt. részére történő tőkejuttatási kötelezettség teljesítését a megállapodást aláíró felek elhalasztották az SZT-29586/1. sz. ingyenes részvény átruházási megállapodás módosításban (a továbbiakban: „**1. sz. Módosítás**”). Ennek keretében:

1. az Önkormányzatok vállalták, hogy a tőkeemelésen túl a Részvény Átruházási Megállapodás megkötésétől számított 9 éven belül a Balatoni Hajózási Zrt. részére további 1.424.000.000,- forint tőkejuttatást biztosítanak;
2. az Önkormányzatok kötelezettséget vállaltak arra, hogy az általuk a Részvény Átruházási Megállapodás alapján átvett részvények tulajdonjogának harmadik személyre történő átruházása – ide nem értve azon esetet, amikor a részvényeket a tulajdonostársak egymás között forgatják - a Részvény Átruházási Megállapodás hatálybalépését követő 15 éven belül kizárólag az MNV Zrt. előzetes írásbeli jóváhagyása alapján történhet meg a 1213/2012. (VI.26.) sz. Korm. határozatban előírt egyéb feltételek teljesülése mentén;
3. az Önkormányzatok egyetemleges kötelezettséget vállaltak arra, hogy amennyiben vállalásaik bármelyikét nem tartják be, akkor az ingyenesen juttatott részvénypakett átadáskori piaci forgalmi értékét - vételár címén - az MNV Zrt. által megjelölt kincstári pénzforgalmi számlára egy összegben befizetik;

**TEKINTETTEL ARRA, HOGY** Magyarország Kormánya az 1746/2017. (X.18.) Korm. határozatában döntött a Részvény Átruházási Megállapodás módosításáról. A fenti Kormányhatározat, a MNV Zrt. Részvényesi Jogok Gyakorlójának 83/2017. (X.31.) sz. határozata, valamint az MNV Zrt. Igazgatóságának 655/2017. (XI.08.) IG sz. határozata alapján a Részvény Átruházási Megállapodásban előírt, a Balatoni Hajózási Zrt. részére történő tőkejuttatási kötelezettség teljesítését a megállapodást aláíró felek az SZT-29586/2. számú, „Ingyenes Részvény Átruházási Megállapodás 2. sz módosítása” elnevezésű szerződésben (a továbbiakban: **„2. sz. Módosítás**”) 2018. március 31-ére elhalasztották.

**TEKINTETTEL ARRA, HOGY** Magyarország Kormánya a 1139/2018. (III.26.) Korm. határozatában döntött a Részvény Átruházási Megállapodás módosításáról. A fenti Kormányhatározat, a MNV Zrt. Részvényesi Jogok Gyakorlójának 36/2018. (IV.3.) sz. határozata, valamint az MNV Zrt. Igazgatóságának 243/2018. (IV.18.) IG sz. határozata alapján a Részvény Átruházási Megállapodásban előírt, a Balatoni Hajózási Zrt. részére történő tőkejuttatási kötelezettség teljesítését a megállapodást aláíró felek az SZT-29586/3. számú, „Ingyenes Részvény Átruházási Megállapodás 3. sz módosítása” elnevezésű szerződésben (a továbbiakban: **„3. sz. Módosítás**”) 2019. január 31-ére elhalasztották.

**TEKINTETTEL ARRA, HOGY** többször módosított Részvény Átruházási Megállapodásban előírt **1.424.000.000,- forint tőkejuttatási kötelezettség végrehajtása a jelen Megállapodás aláírásáig még nem történt meg;**

**TEKINTETTEL ARRA, HOGY** az Önkormányzatok tájékoztatása szerint az alábbi a)-j) pontokban felsorolt önkormányzatok

1. Badacsonytomaj Város
2. Balatonalmádi Város
3. Balatonszemes Község
4. Balatonudvari Község
5. Balatonvilágos Község
6. Csopak Község
7. Fonyód Város
8. Révfülöp Község
9. Szántód Község
10. Tihany Község Önkormányzata

a Részvény Átruházási Megállapodás alapján ingyenesen átvett részvényeiket továbbértékesítették Siófok Város Önkormányzata részére oly módon, hogy Siófok Város Önkormányzata a továbbértékesítési szerződésekben - a Részvény Átruházási Megállapodás 7. pontjában és az 1. sz. Módosítás 1.b) pontjában foglaltaknak megfelelően - vállalta a fentiek szerint módosított Részvény Átruházási Megállapodás alapján az a)-j) pontokban felsorolt önkormányzatokat terhelő valamennyi kötelezettség teljesítését, melynek következtében e kötelezettségeket a fenti *a)–j)* pontban felsorolt önkormányzatok helyett Siófok Város Önkormányzata köteles teljesíteni;

**TEKINTETTEL ARRA, HOGY a** 1013/2019. (I. 25.) Korm. határozatbana Kormány a Részvény Átruházási Megállapodás előtti állapot részleges helyreállítása céljából felhívta a nemzeti vagyon kezeléséért felelős tárca nélküli minisztert, hogy az MNV Zrt. útján a magyar állam nevében egyeztetést folytasson és 2019. január 31-ig kössön megállapodást az ingyenesen átvett részvényeket jelenleg tulajdonló önkormányzatokkal akként, hogy az önkormányzatokat a Részvény Átruházási Megállapodás alapján terhelő 1.424.000.000 forint tőkejuttatási kötelezettség elengedése mellett a Társaság 1.424.000.000 forint névértékű részvénycsomagja az önkormányzatok részéről a magyar állam javára ingyenesen átadásra kerüljön;

**TEKINTETTEL ARRA, HOGY** a nemzeti vagyon kezeléséért felelős tárca nélküli miniszter, mint az MNV Zrt. felett a Magyar Államot megillető tulajdonosi jogok gyakorlója a ….. sz. határozatában felkérte az MNV Zrt. Igazgatóságát, hogy intézkedjen a 1013/2019. (I. 25.) Korm. határozatban foglaltak végrehajtásához szükséges intézkedések megtételéről;

**TEKINTETTEL ARRA, HOGY** az Önkormányzatok, mint a Társaság részvényesei egymással 2001. december 21-én 20 éves határozott időtartamra Szindikátusi Szerződést kötöttek (a továbbiakban: „**Szindikátusi Szerződés”**), amely korlátozza az Önkormányzatok tulajdonában álló részvények átruházását, így a jelen Megállapodás megkötéséhez a jelen Megállapodást aláíró Önkormányzatok hozzájárulása szükséges;

**A Felek az alábbiakban állapodnak meg:**

1. A Tőkejuttatási kötelezettség rendezése és a részvények átruházása
   1. A jelen Megállapodás 1. sz. Mellékletében felsorolt önkormányzatok (a továbbiakban együtt: „**Átruházó Önkormányzatok**”) a jelen Megállapodás 1.2. pontjában foglaltakra tekintettel vállalják, hogy ingyenesen átruházzák a jelen Megállapodás 1. sz. mellékletében felsorolt, tulajdonukat képező, Balatoni Hajózási Zrt-ben fennálló összesen 1.424.000.000 Ft névértékű részvényeket (az 1. sz. Mellékletben felsorolt részvények a továbbiakban együttesen: „**Részvények**”) a magyar államra.

Felek rögzítik, hogy a nemzeti vagyonról szóló 2011. évi CXCVI. törvény 5. § (5) d) pontja és (7)-(8) bekezdései szerint a Részvények átruházásának törvényi akadálya nincs.

Az Átruházó Önkormányzatok szavatolják, hogy a Részvények per-, teher- és igénymentesek, továbbá a Részvények átruházásának szerződéses jogi akadálya nincs.

A Részvények tulajdonjogának átruházása az átadandó, nyomdai úton előállított Részvények üres forgatmánnyal ellátott példányának magyar állam képviseletében eljáró MNV Zrt. részére történő átadásával történik meg. A Részvények üres forgatmánnyal való ellátása és az MNV Zrt. részére történő átadása iránt az Átruházó Önkormányzatok a jelen Megállapodás hatályba lépését követő 8 napon belül kötelesek intézkedni.

Amennyiben a Részvények a jelen Megállapodás hatályba lépését követő 15 (tizenöt) napon belül nem kerülnek a jelen Megállapodás szerint átruházásra a magyar állam képviseletében eljáró MNV Zrt. részére, úgy a jelen Megállapodás hatályba lépését követő 9. napon a jelen Megállapodás minden további jogcselekmény nélkül automatikusan a megkötésére visszamenő hatállyal megszűnik és az Önkormányzatok (ide nem értve az „Előzmények”-ben felsorolt, az ingyenesen átvett részvényeket Siófok Város Önkormányzata részére értékesítő Önkormányzatokat) kötelesek a Részvény Átruházási Megállapodás 5.3. pontjának 3. bekezdése szerinti tőkejuttatási kötelezettségüknek – illetve amennyiben a tőkejuttatási kötelezettség teljesítésére előírt 2019. január 31-i határidő eredménytelenül eltelt – a Részvény Átruházási Megállapodás 5.5. pontjában előírt vételár fizetési kötelezettségüknek eleget tenni.

* 1. Felek megállapodnak, hogy a jelen Megállapodás 1.1. pontjában részletezett részvény átruházásra tekintettel a Részvény Átruházási Megállapodás 5.3. pontjának 3. bekezdését – amely alapján az Önkormányzatok kötelesek a Társaság részére 1.424.000.000 Ft tőkejuttatást biztosítani – hatályon kívül helyezik.

1.3. Felek Megállapodnak, hogy a jelen Megállapodás szerződésszerű teljesítése esetén a Részvényekkel kapcsolatban a továbbiakban egymással szemben semmilyen követelést nem támasztanak.

1. részvényesi együttműködés
   1. Az Önkormányzatok kijelentik, hogy a jelen Megállapodás tárgyát képező részvény átruházás vonatkozásában a Szindikátusi Szerződés alapján fennálló elővásárlási jogukkal nem kívánnak élni, e jog gyakorlásáról a jelen Megállapodás aláírásával végérvényesen lemondanak. Az Önkormányzatok kijelentik továbbá, hogy jelen Megállapodás megkötése nem ütközik a Szindikátusi Szerződés rendelkezéseibe.

2.2. Az Önkormányzatok megállapodnak, hogy a jelen Megállapodás aláírásával - a Magyar Állam részvényeskénti tulajdonszerzésére tekintettel - a Szindikátusi Szerződést hatályon kívül helyezik.

Az Önkormányzatok a jelen Megállapodás aláírásával vállalják, hogy

1. a Társaságnál a magyar állam által kezdeményezett tőkeemelést a kezdeményezés szerinti tartalommal szavazatukkal támogatják, a tőkeemelés során kibocsátásra kerülő új részvények átvételére a magyar államot (a nevében eljáró képviselőt) jogosítják fel és az Önkormányzatok jegyzési elsőbbségi jogának gyakorlását kizárják/vagy az Önkormányzatok nyilatkoznak, hogy a jegyzési elsőbbségi jogukkal nem kívánnak élni;
2. kezdeményezik, hogy a Társaság közgyűlése a Részvények magyar állam tulajdonába kerülését követő 30 napon belüli időpontra kerüljön összehívásra és a közgyűlés döntsön a Társaság Alapszabályának alábbiak szerinti módosításáról:

* az Alapszabály 8.2. pontja (Önkormányzatok elővásárlási joga) törlésre kerül,
* az Alapszabály 9.4. pontja akként módosul, hogy a közgyűlés döntéseinek meghozatalához szükséges többség – kivéve, ha jogszabály eltérően rendelkezik - 50% + 1 szavazatban kerül meghatározásra.

1. egyéb rendelkezések
   1. Jelen Megállapodás valamennyi Fél általi aláírásának napján lép hatályba. Amennyiben a Felek nem ugyanazon a napon írják alá a jelen Megállapodást, úgy a hatálybalépés napja az utolsó aláírás napja. Felek megállapodnak, hogy jelen Megállapodás abban az esetben jön érvényesen létre, ha azt valamennyi Fél legkésőbb 2019. január 31-éig aláírta.
   2. Felek megállapodnak, hogy a Részvény Átruházási Megállapodás a jelen Megállapodás maradéktalan teljesítése és a magyar állam Társaságban történő, 50% + 1 szavazatot elérő részesedésszerzése, mint együttes feltételek bekövetkezése napján hatályát veszti.

**3.3** A jelen Megállapodásból eredő követeléseket egyik Fél sem jogosult a másik Fél előzetes írásbeli hozzájárulása nélkül engedményezni vagy átruházni.

3.4 Amennyiben a Felek valamelyike bármely jogszabály vagy a jelen Megállapodás alapján a másik Féllel szemben őt megillető jogosultságát nem gyakorolja, úgy az nem minősül az ezen jogról való lemondásnak, kivéve, ha jogszabály kifejezetten másképp rendelkezik.

1. részleges érvénytelenség
   1. Amennyiben a jelen Megállapodás bármely rendelkezése részben vagy egészben érvénytelen vagy kikényszeríthetetlen, úgy ez a jelen Megállapodás többi rendelkezésének érvényességét és kikényszeríthetőségét nem érinti.
   2. A Felek minden tőlük elvárható erőfeszítést megtesznek annak érdekében, hogy az érvénytelennek vagy kikényszeríthetetlennek minősített rendelkezést egy olyan érvényes és kikényszeríthető rendelkezéssel helyettesítsék, melynek joghatása a lehető legnagyobb mértékben megfelel az érvénytelennek vagy kikényszeríthetetlennek minősített rendelkezés célzott joghatásának.
2. költségek

A Felek a jelen Megállapodás megkötésével és teljesítésével kapcsolatos költségeiket maguk viselik.

1. példányszám

Jelen Megállapodás 23 db egymással teljesen megegyező eredeti példányban készült, amelyből az MNV Zrt-t 2 példány, az Önkormányzatokat 1-1 példány illeti meg.

Jelen Megállapodásnak 1 db Melléklete van.

1. irányadó jog és vitarendezés
   1. A jelen Megállapodásra a magyar jog az irányadó, az itt nem szabályozott kérdésekben különösen a Polgári Törvénykönyvről szóló 2013. évi V. törvény és a nemzeti vagyonról szóló 2011. évi CXCVI. törvény alkalmazandó.
   2. Bármely vita eldöntésére, amely jelen Megállapodásból, vagy azzal összefüggésben, annak megszegésével, megszűnésével, érvényességével, vagy értelmezésével kapcsolatban keletkezik, a Felek alávetik magukat a magyar jog szerint hatáskörrel és illetékességgel rendelkező magyar bíróságok kizárólagos döntésének.

A Felek a jelen Megállapodást elolvasás és értelmezés után, mint akaratukkal mindenben megegyezőt, az alábbi helyen és napon jóváhagyólag aláírták.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Magyar Állam képviseletében eljáró

MNV Zrt.

képviseletében: vezérigazgató

Budapest, 2019.\_\_\_\_\_\_\_\_\_\_\_\_\_

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Alsóörs Község Önkormányzata  Siófok, 2019. \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Badacsonytomaj Város Önkormányzata  Siófok 2019.\_\_\_\_\_\_\_\_\_\_\_\_\_\_\_\_ |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Balatonakali Község Önkormányzata  Siófok, 2019. \_\_\_\_\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Balatonalmádi Város Önkormányzata  Siófok, 2019. \_\_\_\_\_\_\_\_\_\_\_\_\_\_\_\_\_\_ |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Balatonboglár Város Önkormányzata  Siófok, 2019. \_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Balatonföldvár Város Önkormányzata  Siófok, 2019. \_\_\_\_\_\_\_\_\_\_\_\_\_\_\_\_\_\_ |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Balatonfüred Város Önkormányzata  Siófok, 2019. \_\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Balatongyörök Község Önkormányzata  Siófok, 2019. \_\_\_\_\_\_\_\_\_\_\_\_\_\_\_\_\_\_ |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Balatonkenese Nagyközség Önkormányzata  Siófok, 2019. \_\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Balatonlelle Város Önkormányzata  Siófok, 2019. \_\_\_\_\_\_\_\_\_\_\_\_\_\_\_ |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Balatonmáriafürdő Község Önkormányzata  Siófok, 2019. \_\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Balatonszemes Község Önkormányzata  Siófok, 2019. \_\_\_\_\_\_\_\_\_\_\_\_\_\_\_ |
|  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Balatonudvari Község Önkormányzata  Siófok, 2019. \_\_\_\_\_\_\_\_\_\_\_\_\_\_\_ |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Csopak Község Önkormányzata  Siófok, 2019. \_\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Fonyód Város Önkormányzata  Siófok, 2019. \_\_\_\_\_\_\_\_\_\_\_\_\_\_\_ |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Keszthely Város Önkormányzata  Siófok, 2019. \_\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Révfülöp Nagyközség Önkormányzata  Siófok, 2019. \_\_\_\_\_\_\_\_\_\_\_\_\_\_\_ |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Siófok Város Önkormányzata  Siófok, 2019. \_\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Szántód Község Önkormányzata  Siófok 2019. \_\_\_\_\_\_\_\_\_\_\_\_\_\_\_ |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Szigliget Község Önkormányzata  Siófok, 2019. \_\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Tihany Község Önkormányzata  Siófok, 2019. \_\_\_\_\_\_\_\_\_\_\_\_\_\_\_ |

1. sz. melléklet

Az átruházás tárgyát képező részvények

Az alábbi táblázatban felsorolt - Részvény Átruházási Megállapodás alapján a magyar államtól ingyenesen átvett részvényeket jelen Megállapodás megkötése napján tulajdonló - önkormányzatok megállapodnak, hogy

1. az önkormányzatok – Siófok Város Önkormányzatának kivételével - a Részvény Átruházási Megállapodás alapján átvett részvényeket,
2. Siófok Város Önkormányzata a Részvény Átruházási Megállapodás alapján átvett 17 260 db részvényt, valamint a MAHART Balatoni Hajózási Rt. 51%-os részvénypakettjének adásvétele tárgyában 2001. december 21. napján az ÁPV Zrt-vel megkötött Részvényátruházási Szerződés alapján átvett 21 599 db részvényt

ruházzák át a magyar állam részére, amelyet az alábbi táblázat tartalmaz:

|  |  |  |  |
| --- | --- | --- | --- |
| Átruházó önkormányzat: | Magyar állam javára átruházásra kerülő részvények névértéke összesen (Ft): | Magyar állam javára átruházásra kerülő részvények által képviselt szavazati arány (%) | Magyar állam javára átruházásra kerülő részvények mennyisége (db): |
| Alsóörs | 21.220.000 | 0.5178 | 1.061 |
| Balatonakali | 14.200.000 | 0,3465 | 710 |
| Balatonboglár | 106.680.000 | 2,6031 | 5.334 |
| Balatonföldvár | 78.200.000 | 1,9082 | 3.910 |
| Balatonfüred | 128.040.000 | 3,1243 | 6.402 |
| Balatongyörök | 14.200.000 | 0,3465 | 710 |
| Balatonkenese | 28.480.000 | 0,6949 | 1.424 |
| Balatonlelle | 64.240.000 | 1,5675 | 3.212 |
| Balatonmáriafürdő | 7.260.000 | 0,1772 | 363 |
| Keszthely | 170.920.000 | 4,1706 | 8.546 |
| Siófok | 776.360.000 | 18,9440 | 38.818 |
| Szigliget | 14.200.000 | 0,3465 | 710 |
| Összesen: | 1.424.000.000 | 34.7471 | 71.200 |